4.

Uredba (EZ) br. 762/2008 mijenja se kako slijedi: (a) u članku 6., stavak 3. zamjenjuje se sljedećim: „3. Komisija proučava izvješća i iznosi svoje zaključke državama članicama.”; (b) u članku 8., stavak 1. zamjenjuje se sljedećim: „1. Ako bi uključenje u statistiku određenog sektora aktivnosti akvakulture države članice prouzročilo nacionalnim tijelima poteškoće koje su nerazmjerne važnosti tog sektora, Komisija donosi provedbene akte kojima se odobrava odstupanje, pri čemu se dopušta toj državi članici da iz podnesenih nacionalnih statističkih podataka isključi statističke podatke koji pokrivaju predmetni sektor. Ti se provedbeni akti donose u skladu s postupkom ispitivanja iz članka 10. stavka 2.”; (c) članak 9. zamjenjuje se sljedećim: „Članak 9. Tehničke odredbe 1. Komisija je ovlaštena donijeti delegirane akte u skladu s člankom 9.a u vezi s tehničkim izmjenama Priloga I. radi prilagođavanja definicija promjenama međunarodnih definicija i u vezi s izmjenama priloga od II. do VI. Ti delegirani akti donose se samo kada je to potrebno kako bi se uzeo u obzir gospodarski i tehnički razvoj; oni ne mijenjaju dobrovoljnu prirodu traženih informacija te ne nameću značajno dodatno opterećenje za države članice ili davatelje podataka. Komisija valjano opravdava statističke mjere predviđene u tim delegiranim aktima, koristeći, prema potrebi, doprinose relevantnih stručnjaka temeljene na analizi isplativosti, uključujući ocjenu opterećenja za davatelje podataka i troškova proizvodnje, kako je navedeno u članku 14. stavku 3. točki (c) Uredbe (EZ) br. 223/2009 Europskog parlamenta i Vijeća (6). 2. Komisija donosi provedbene akte kojima se utvrđuje format u kojem se dostavljaju statistički podaci. Ti provedbeni akti donose se u skladu s postupkom ispitivanja iz članka 10. stavka 2. (d) Umeće se sljedeći članak: „Članak 9.a Izvršavanje ovlasti 1. Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku. 2. Ovlast za donošenje delegiranih akata iz članka 9. stavka 1. dodjeljuje se Komisiji na razdoblje od pet godina počevši od 10. siječnja 2014. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Delegiranje ovlasti automatski se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja. 3. Europski parlament ili Vijeće u svakom trenutku mogu opozvati delegiranje ovlasti iz članka 9. stavka 1. Odlukom o opozivu prekida se delegiranje ovlasti koje je u njoj navedeno. Opoziv proizvodi učinke dan nakon objave spomenute odluke u Službenom listu Europske unije ili na kasniji datum naveden u spomenutoj odluci. On ne utječe na valjanost delegiranih akata koji su već na snazi. 4. Čim donese delegirani akt, Komisija ga istodobno priopćuje Europskom parlamentu i Vijeću. 5. Delegirani akt donesen na temelju članka 9. stavka 1. stupa na snagu samo ako Europski parlament ili Vijeće u roku od dva mjeseca od priopćenja tog akta Europskom parlamentu i Vijeću na njega ne ulože nikakav prigovor ili ako su prije isteka tog roka i Europski parlament i Vijeće obavijestili Komisiju da neće uložiti prigovore. Taj se rok produljuje za dva mjeseca na zahtjev Europskog parlamenta ili Vijeća.”; (e) članak 10. zamjenjuje se sljedećim: „Članak 10. Odborski postupak 1. Komisiji pomaže Odbor za Europski statistički sustav osnovan Uredbom (EZ) br. 223/2009. Navedeni odbor je odbor u smislu Uredbe (EU) br. 182/2011 Europskog parlamenta i Vijeća (7). 2. Pri upućivanju na ovaj stavak primjenjuje se članak 5. Uredbe (EU) br. 182/2011.